16. ΒΑΣΙΛΙΚΟΝ ΔΙΑΤΑΓΜΑ υπ’ αριθ.485 της 15 Ιουλ./4 Αυγ.1962 (ΦΕΚ Α΄ 120) Περί απογραφής μαθητών Δημοσίων Σχολών Εμπορικού Ναυτικού Έχοντες υπ’ όψιν το άρθρ. 8 παρ. 4 του Νόμ. 721/1948 «περί απογραφής των μαθητευομένων ναυτικών, των ναυτικών και των εργατών θαλάσσης», το άρθρ. 2 του Νόμ. 3141/1955 «περί συστάσεως παρά τω Υ .Ε.Ν. Συμβουλίου Εμπορικού Ναυτικού», την υπ’ αριθ. 6 από 17.4.1962 γνωμάτευσιν του Συμβουλίου Εμπορικού Ναυτικού, την υπ’ αριθ. 339/30.5.1962 γνωμοδότησιν του Συμβουλίου της Επικρατείας, προτάσει του Ημετέρου επί της Εμπορικής Ναυτιλίας Υπουργού, απεφασίσαμεν και διατάσσομεν : Άρθρον μόνον.-1.Αρμοδία υπηρεσία δια την απογραφήν των μαθητών των Δημοσίων Σχολών Εμπορικού Ναυτικού είναι το Τμήμα Μητρώων Ναυτικών του Υπουργείου Εμπορικής Ναυτιλίας. 2.Η απόδειξις των κατά Νόμον προσόντων απογραφής των ανωτέρω μαθητών ενεργείται δια βεβαιώσεως του Διοικητού της Σχολής δεόντως τεθεωρημένης υπό του Τμήματος Ναυτικής Εκπαιδεύσεως του Υ .Ε.Ν. Εις τον αυτόν επί της Εμπορικής Ναυτιλίας Υπουργόν ανατίθεμεν την δημοσίευσιν και εκτέλεσιν του παρόντος. 